**Vuoden 2014 jalkapallon maailmanmestaruuskilpailujen loppuottelu** pelattiin Rio de Janeirossa sijaitsevalla Maracanã-stadionilla sunnuntaina 13. heinäkuuta 2014 kello 16.00 paikallista aikaa (22.00 Suomen aikaa). Ottelussa olivat vastakkain Saksa ja Argentiina. Se päättyi Saksan 1–0-voittoon.

Tausta
------

Saksa (Länsi-Saksa) ja Argentiina ovat aikaisemmin kohdanneet MM-kilpailuiden finaalissa kaksi kertaa. Vuonna 1986 Meksikon kisoissa ottelu päättyi Argentiinan voittoon maalein 3–2 ja seuraavissa kisoissa Italiassa vuonna 1990 Länsi-Saksa voitti maailmanmestaruuden numeroin 1–0.

Saksa (Länsi-Saksa) on aikaisemmin pelannut MM-kisojen loppuottelussa seitsemän kertaa vuosina 1954, 1966, 1974, 1982, 1986, 1990 ja 2002. Mestaruuden Saksa on voittanut kolmasti, vuosina 1954, 1974 ja 1990. Argentiina puolestaan on pelannut finaalissa vuosina 1930, 1978, 1986 ja 1990. Mestaruuden joukkue voitti 1978 ja 1986.

Maracanã-stadion toimi toista kertaa jalkapallon maailmanmestaruuskilpailuiden ratkaisuottelun näyttämönä. Vuoden 1950 MM-kisojen päätösottelussa kohtasivat Brasilia ja Uruguay. Se ei kuitenkaan ollut varsinainen loppuottelu vaan sarjamuodossa pelatun neljän joukkueen loppusarjan viimeinen ottelu, joka ratkaisi maailmanmestaruuden. Brasilian häviämästä ottelusta tuli yksi maailman kaikkien aikojen legendaarisimmista jalkapallo-otteluista, joka tunnetaan nykyään nimellä Maracanaço.

Tie loppuotteluun
-----------------

Saksa joukkue juhlii toista maaliaan välieräottelussa Brasiliaa vastaan.
### Alkulohkot

Molemmat joukkueet voittivat kisoissa oman alkulohkonsa. Argentiina selvisi jatkoon puhtaalla pelillä kukistamalla Bosnia ja Hertsegovinan, Iranin sekä Nigerian. Saksa puolestaan voitti alkulohkossaan Portugalin ja USA:n, mutta pelasi tasan Ghanaa vastaan.

### Toinen kierros ja puolivälierät

Toisella kierroksella Saksa pudotti jatkosta Algerian jatkoajan jälkeen maalein 2–1 ja Argentiina kukisti Sveitsin niin ikään jatkoajalla 1–0. Puolivälierissä Saksa voitti Ranskan ja Argentiina Belgian, molemmat ottelut päättyivät lukemin 1–0. 

### Välierät

Välierissä kohtasivat Saksa ja Brasilia sekä Argentiina ja Alankomaat. Saksa murskasi Brasilian peräti 7–1, tehden ensimmäisellä puoliajalla kuudessa minuutissa neljä maalia ja johtaen ottelua tauolla jo 5–0. Argentiina selvitti tiensä loppuotteluun voittamalla Alankomaat vasta rangaistuspotkukilpailun jälkeen. Varsinainen peliaika ja jatkoaika päättyivät maalittomina.

Ottelutapahtuma
---------------

Ennen loppuottelua Maracanã-stadionilla esiintyivät Shakira, Carlinhos Brown, Carlos Santana, Wyclef Jean, Ivete Sangalo ja Alexandre Pires. Stadionille tuodun MM-kisojen voittopokaalin paljastivat brasilialainen supermalli Gisele Bündchen ja hallitsevan maailmanmestarin Espanjan joukkueessa vuonna 2010 pelannut Carles Puyol. Voittopokaalin luovutti ottelun jälkeen maailmanmestarijoukkueen kapteenille Brasilian presidentti Dilma Rousseff.

Presidentti Rousseff oli kutsunut otteluun MM-kisojen jälkeisellä viikolla maassa kokoontuvien BRICS-maiden johtajia, joiden joukossa oli muun muassa Venäjän presidentti Vladimir Putin. Venäjä toimii myös seuraavien vuonna 2018 järjestettävien MM-kilpailuiden isäntänä. Yhteensä paikalle odotettiin toistakymmentä valtionpäämiestä. Loppuottelussa esiintyvien maiden johtajista paikalla olivat Saksan presidentti Joachim Gauck sekä liittokansleri Angela Merkel. Argentiinan presidentti Cristina Fernández de Kirchner ei saapunut otteluun sairastumisen johdosta.

Pelaajien saapuessa kentälle heidän saattajinaan toimi joukko lapsia, jotka olivat voittaneet kansainvälisen pikaruokaketjun järjestämän kilpailun. Yksi heistä oli suomalainen Imatralta kotoisin oleva 6-vuotias tyttö, joka saattoi kentälle Argentiinan Gonzalo Higuaínin.

Ottelupallo
-----------

Loppuottelu pelattiin Brazuca Final Rio -nimisellä Adidaksen valmistamalla pallolla. Se on MM-kisojen virallisesta pelipallosta Adidas Brazucasta loppuottelua varten kehitetty erikoismalli. Kyseessä on kolmas kerta kun loppuottelussa käytettiin omaa ottelupalloa. Aikaisemmat olivat vuosien 2006 Teamgeist Berlin ja 2010 Jo'bulani.

Tilastot
--------

|  |  |  |  |  |  |
| --- | --- | --- | --- | --- | --- |
| 13. heinäkuuta 2014 | Saksa  | 1–0 (ja.) |  Argentiina | Maracanã, Rio de Janeiro |  |
| 16.00 UTC–3 |
| Götze Maali 113' | Raportti |  | **Yleisömäärä:** 74 738 **Tuomari:** Nicola Rizzoli (Italia) |

|  |  |
| --- | --- |
| 




}}

**Saksa**
 | 




}}

**Argentiina**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| **1** | Manuel Neuer (mv) |
| **4** | Benedikt Höwedes Keltainen kortti |
| **5** | Mats Hummels |
| **7** | Bastian Schweinsteiger Keltainen kortti |
| **8** | Mesut Özil Vaihdettu penkille 120 minuutin jälkeen 120' |
| **11** | Miroslav Klose Vaihdettu penkille 88 minuutin jälkeen 88' |
| **13** | Thomas Müller |
| **16** | Philipp Lahm (c) |
| **18** | Toni Kroos |
| **20** | Jérôme Boateng |
| **23** | Christoph Kramer Vaihdettu penkille 31 minuutin jälkeen 31' Loukkaantunut |
| **Vaihtopelaajat:** |
| **2** | Kevin Großkreutz |
| **3** | Matthias Ginter |
| **6** | Sami Khedira Loukkaantunut |
| **9** | André Schürrle Vaihdettu kentälle 31 minuutin jälkeen 31' |
| **10** | Lukas Podolski |
| **12** | Ron-Robert Zieler (mv) |
| **14** | Julian Draxler |
| **15** | Erik Durm |
| **17** | Per Mertesacker Vaihdettu kentälle 120 minuutin jälkeen 120' |
| **19** | Mario Götze Vaihdettu kentälle 88 minuutin jälkeen 88' |
| **21** | Shkodran Mustafi Loukkaantunut |
| **22** | Roman Weidenfeller (mv) |
| **Valmentaja:** |
| Joachim Löw |

 |  | 

|  |  |
| --- | --- |
| **1** | Sergio Romero (mv) |
| **2** | Ezequiel Garay |
| **4** | Pablo Zabaleta |
| **6** | Lucas Biglia |
| **8** | Enzo Pérez Vaihdettu penkille 86 minuutin jälkeen 86' |
| **9** | Gonzalo Higuaín Vaihdettu penkille 78 minuutin jälkeen 78' |
| **10** | Lionel Messi (c) |
| **14** | Javier Mascherano Keltainen kortti |
| **16** | Marcos Rojo |
| **22** | Ezequiel Lavezzi Vaihdettu penkille 46 minuutin jälkeen 46' |
| **15** | Martín Demichelis |
| **Vaihtopelaajat:** |
| **3** | Hugo Campagnaro |
| **5** | Fernando Gago Vaihdettu kentälle 86 minuutin jälkeen 86' |
| **7** | Ángel di María |
| **11** | Maxi Rodríguez |
| **12** | Agustín Orión (mv) |
| **13** | Augusto Fernández |
| **17** | Federico Fernández |
| **18** | Rodrigo Palacio Vaihdettu kentälle 78 minuutin jälkeen 78' |
| **19** | Ricardo Álvarez |
| **20** | Sergio Agüero Vaihdettu kentälle 46 minuutin jälkeen 46' Keltainen kortti |
| **22** | Mariano Andújar (mv) |
| **23** | José María Basanta |
| **Valmentaja:** |
| Alejandro Sabella |

 |

|  |  |
| --- | --- |
| **Paras pelaaja:**Mario Götze (Saksa)
**Avustavat erotuomarit:**
Renato Faverani (Italia)
Andrea Stefani (Italia)
**Neljäs erotuomari:**
Carlos Vera (Ecuador)
**Viides erotuomari:**
Christian Lescano (Ecuador) | **Säännöt*** 90 minuuttia.
* 30 minuutin jatkoaika tarpeen vaatiessa.
* Rangaistuspotkukilpailu mikäli tilanne on edelleen tasan.
* Kaksitoista vaihtopelaajaa.
* Enintään kolme pelaajavaihtoa.
 |

Lähteet
-------

* The Matches of the 2014 FIFA World Cup Brazil (Arkistoitu – Internet Archive) FIFA

### Viitteet

1. ↑  Fateful Final: 1950 World Cup in Rio de Janeiro’s Maracanã  29.3.2004. Brazilmax.  Arkistoitu 17.9.2015. Viitattu 12.7.2014.
2. ↑  FIFA World Cup 2014 Closing Ceremony Details: Time and Venue; Shakira to Perform Live  10.7.2014. International Business Times. Viitattu 12.7.2014.
3. ↑  Puyol, Gisele to unveil Trophy prior to the Final  9.7.2014. FIFA.  Arkistoitu 16.8.2017. Viitattu 12.7.2014.
4. ↑  Dilma Rousseff Confirms She Will Hand the Trophy to the World Cup Winner and Says Boos "Are Part of the Job"  8.7.2014. Folha de Sao Paolo. Viitattu 12.7.2014.
5. ↑  Vladimir Putin to attend World Cup final in Brazil  18.6.2014. Russian Times.  Arkistoitu 6.8.2014. Viitattu 12.7.2014.
6. ↑  Over 10 Heads of State to attend FIFA World Cup final match  11.7.2014. Finland Times. Viitattu 12.7.2014.
7. ↑  Germany chancellor and president to watch final at Maracanã  9.7.2014. Agência Brasil. Viitattu 12.7.2014.
8. ↑  Argentine president to miss WC final due to illness  11.7.2014. Glopal Post. Viitattu 12.7.2014.
9. ↑  Imatralainen Vilja Ahl saattoi finaalikentälle Argentiinan Higuaínin - katso video  13.7.2014. Yle Uutiset. Viitattu 13.7.2014.
10. ↑  Adidas Brazuca Final Rio Unveiled  29.5.2014. FIFA.  Arkistoitu 27.9.2017. Viitattu 12.7.2014.

Aiheesta muualla
----------------

* Kuvia tai muita tiedostoja aiheesta **Jalkapallon maailmanmestaruuskilpailujen 2014 loppuottelu** Wikimedia Commonsissa

  

Jalkapallon MM-kisojen loppuottelut
1930 Uruguay–Argentiina | 1934 Italia–Tšekkoslovakia | 1938 Italia–Unkari   
 1950 Uruguay–Brasilia | 1954 Länsi-Saksa–Unkari | 1958 Brasilia–Ruotsi   
 1962 Brasilia–Tšekkoslovakia | 1966 Englanti–Länsi-Saksa   
 1970 Brasilia–Italia | 1974 Länsi-Saksa–Hollanti | 1978 Argentiina–Hollanti   
 1982 Italia–Länsi-Saksa | 1986 Argentiina–Länsi-Saksa   
 1990 Länsi-Saksa–Argentiina | 1994 Brasilia–Italia | 1998 Ranska–Brasilia   
 2002 Brasilia–Saksa | 2006 Italia–Ranska   
 2010 Espanja–Hollanti | 2014 Saksa–Argentiina | 2018 Ranska–Kroatia